**Slovenský jazyk**

**Úloha na celý týždeň**

**Slovná zásoba**

**Občerstvenie anglického džentlmena**

Sendvič je pokrm pripravený z dvoch upravených plátkov najčastejšie bieleho chleba, medzi ktoré sa vloží náplň napríklad v podobe šunky, syra, zeleniny. Prvý sendvič však neobsahoval nič, než dva kusy chleba a jeden plátok mäsa. Tento „recept“ nevedomky vynašiel anglický diplomat a šľachtic John Montagu, 4. gróf zo Sandwichu pri kartovej partii s priateľmi. Tejto záľube sa venoval s obrovským zanietením a bežne sa stávalo, že sa pre ňu nestihol ani najesť. Aby si pri kartovej hre nezašpinil ruky, požiadal hladný lord, aby mu sluha priniesol kúsok hovädzieho rozbifu vložený medzi dva plátky chleba. Nápad, ako sa nasýtiť a zároveň si zachovať čisté ruky anglického džentlmena, sa zapáčil aj lordovým priateľom. A legendárny snack bol na začiatku víťazného ťaženia svetom.

Potomkov lorda Sandwicha dodnes škrie, že si nedal mäso vložené medzi chleby patentovať. Len v Spojenom kráľovstve sa predá ročne sendvičov za šesť miliárd libier. Sendvič dodnes nestratil nič zo svojho pôvabu, pretože sa dá jednoducho pripraviť a vziať so sebou prakticky kamkoľvek – do práce, do školy, na výlet alebo ako súčasť piknikového občerstvenia. Náplň sendviča môžu tvoriť rôzne druhy mäsa, zeleniny, syrov, nátierok, ale aj vajcia či rôzne omáčky. Na prípravu sa používa buď nijako neupravovaný biely chlieb, často sa však oreže kôrka a hotový sendvič sa nakrája na trojuholníky.

*Zdroj: časopis Jednota, X/2020*

1. **Ktoré tvrdenie je na základe textu pravdivé?**
2. Sendvič je mäso plnené šunkou, syrom a zeleninou.
3. Vynálezca sendviča bol šéfkuchárom v anglickom meste Sandwich.
4. Prvý sendvič bol pripravený z dvoch krajcov chleba a z jedného plátku hovädzieho mäsa.
5. V Spojenom kráľovstve sa ročne predá šesť miliárd sendvičov.
6. **Kto nebol John Montagu?**
7. anglický diplomat c) vášnivý hráč kariet
8. sluha anglického grófa d) šľachtic s titulom lord
9. **Ktoré slovo je synonymom slova *džentlmen*?**
10. gavalier b) grobian c) surovec d) hulvát
11. **V ktorej možnosti nie je slovo cudzieho pôvodu?**
12. piknik b) snack c) sendvič d) chlieb
13. **Vyber slovo, v ktorom je správne oddelená slovotvorná prípona.**
14. karto-vá b) kôr-ka c) hla-dný d) legen-dárny
15. **Vyber možnosť s porekadlom.**
16. Sýty hladnému neverí. c) Len oči by mu jedli.
17. Kto do teba kameňom, ty doňho chlebom. d) Hlad je najlepší kuchár.
18. **Ktorý slohový postup a jazykový štýl je uplatnený v ukážke?**
19. rozprávací slohový postup, hovorový štýl
20. opisný slohový postup, rečnícky štýl
21. výkladový slohový postup, administratívny štýl
22. informačný slohový postup, publicistický štýl

Z vrecka džínsov vylovila za hrsť mincí. Vždy má vo vrecku plno drobných, lebo tie nosí pri sebe každá obeť. Vo chvíli, keď sa húf detí preriedil a Elsa sa priblížila k bočnému východu, rozhodila mince na dlážku a rozbehla sa.

Nečakaná záplava horlivých prstov siahajúcich po minciach zablokovala prenasledovateľov a Elsa získala navyše ešte niekoľkosekundový náskok. Využila príležitosť a vyrazila dopredu.

V tejto chvíli sa už šplhali cez plot. O chvíľu ju dobehnú. Elsa sa obzrela k parkovisku. Nijaké audi. Fľochla opačným smerom a videla len chaos na ceste a čierňavu v parku. Znova sa pozrela k parkovisku a rozhodla sa predpokladať, že ocko tentoraz dorazí včas. Potom šibla pohľadom doprava, a keď v medzerách medzi hučiacimi nákladiakmi videla len park, od strachu ju rozbolelo brucho.

A tak sa Elsa rozbehla napravo. Do nosa jej udrel pach spálených pneumatík, brzdiacich na zľadovatenej vozovke. Prekĺzla medzi nákladiaky a vzápätí ju ohlušilo trúbenie aj rev prenasledovateľov. Už bola na chodníku, keď ju prvý z nich schmatol za plecniak. A pritom mala park na dosah, stačilo len vystrieť ruku – lenže neskoro. Keď padala do snehu, uvedomovala si, že úderom a kopancom sa neubráni, stačila sa však skrčiť, zatvoriť oči a odvrátiť tvár, aby mamka zasa nebola smutná.

Čakala, kedy jej prvé tupé údery dopadnú na zátylok. Najprv to ani nebolí, najhoršie je to nasledujúci deň. Samotná bitka však spôsobuje úplne iný druh bolesti.

Ibaže k tej nedošlo.

*Zdroj: F. Backman: Babička pozdravuje a ospravedlňuje sa.*

1. **Ktorá informácia vyplýva z textu?**
2. Elsa sa rada delila so spolužiakmi o peniaze. c) Ocko chodil po Elsu vždy načas.
3. Elsu v škole šikanovali. d) Else sa podarilo ukryť v parku.
4. **Ktorý jazykový štýl je uplatnený v ukážke?**
5. umelecký štýl c) administratívny štýl
6. náučný štýl d) hovorový štýl
7. **Ktoré slovo vzniklo iným spôsobom ako zvyšné tri?**
8. ohlušilo b) vyrazila c) niekoľkonásobný d) prekĺzla
9. **V ktorej možnosti sú všetky slová neplnovýznamové?**
10. len, však, aby, cez c) neskoro, pach, lenže, pod
11. ju, tak, rev, prvý d) včas, už, tejto, potom
12. **V ktorej možnosti je nesprávne uvedená dvojica: expresívne slovo – neutrálne slovo?**
13. fľochla – pľula c) schmatol – strhol
14. šibla – hodila d) odkväcla – padla
15. **Vyber možnosť, v ktorej je nepriame pomenovanie.**
16. do nosa udrel pach c) bočný východ
17. rev prenasledovateľov d) chaos na ceste
18. **V ktorej možnosti je uvedené expresívne slovo s kladným citovým zafarbením?**
19. bitka b) dlážka c) vozovka d) mamka
20. **Zo slova *nákladiak* vytvor združené pomenovanie.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Najväčšia psina ale bola, že sme sa na celom tom blbom klzisku korčuľovali najhoršie. Vážne najhoršie. A boli tam drevá, že by ste nad nimi zaplakali. Sally sa v jednom kuse krivili členky, až ich mala prakticky na ľade. Nielenže to vyzeralo pekelne hlúpo, ale muselo ju to aj pekelne bolieť. Mňa to teda bolelo. Div som z toho na fleku neumrel. Musel to byť na nás senzačný záber. A čo bolo na celej veci najhoršie, očumovalo nás tam aspoň dvesto flákačov, ktorí nemali nič lepšieho na programe, len postávať okolo klziska a zízať na každého, čo sa trepal na ľad.

*Zdroj: J. D. Salinger: Kto chytá v žite.*

1. **Dej ukážky sa odohráva**
2. v divadle c) na klzisku.
3. doma. d) u kamarátov.
4. **Podčiarknuté slová v texte sú**
5. nárečové. c) hovorové.
6. slangové. d) básnické.
7. **Slovné spojenie *na fleku* môžeme nahradiť:**
8. na mieste c) v okamihu
9. na klzisku d) hneď
10. **Ktorý druh rozprávania je použitý v texte?**
11. on-rozprávanie
12. ja-rozprávanie
13. my-rozprávanie
14. ty-rozprávanie
15. **V ktorej možnosti je nesprávne určený umelecký prostriedok?**
16. opravdivá kráska – epiteton
17. roky zutekali – personifikácia
18. z komína čierna noc sa vyvalí – metafora
19. radnica súhlasila – personifikácia
20. **Napíš antonymum k slovu *každý*. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
21. **V ktorej možnosti sa nachádza slovo, ktoré je historizmom?**
22. mravy
23. dolomán
24. knihovňa
25. furman
26. **Z ktorého slovného spojenia sa nedá vytvoriť iniciálová skratka?**
27. základná škola
28. mestská hromadná doprava
29. Slovenská národná knižnica
30. kyselina sírová
31. ***kružidlo – kružítko, kúpeľňa – kúpeľka, pečiatka – razítko, lízatko – lízanka*. Vyber možnosť, v ktorej sú uvedené spisovné tvary uvedených slov.**
32. kružítko, kúpeľka, razítko, lízatko
33. kružidlo, kúpeľňa, pečiatka, lízanka
34. kružítko, kúpeľňa, pečiatka, lízatko
35. kružidlo, kúpeľka, pečiatka, lízanka
36. **Zo slov *zrno a celý* vytvor zložené prídavné meno. Napíš ho v tvare, ktorý sa hodí do vety:**

Doma sme sa naučili piecť vlastné \_\_\_\_\_\_\_\_\_\_\_\_\_\_\_\_\_\_\_\_\_\_\_ pečivo.